मीरपुर के शेरे बंगला नेशनल स्टेडियम में सोमवार को श्रीलंका के ख़िलाफ़ खेले गए इस मैच में भारत को पांच रन से हार का सामना करना पड़ा.श्रीलंका ने पहले बल्लेबाज़ी करते हुए छह विकेट पर 153 रन बनाए जिसके जवाब में भारतीय टीम 20 ओवर में 148 रन पर सिमट गई.भारतीय टीम के सलामी बल्लेबाज़ सस्ते में आउट हो गए. शिखर धवन ने दो रन और रोहित शर्मा ने चार रन बनाए. इसके बाद भी टीम इंडिया ने नियमित अंतराल पर विकेट गंवाए.टीम इंडिया ने अपने दो विकेट 19 रन तक गंवा दिए थे लेकिन सुरेश रैना और युवराज सिंह फिर टीम के स्कोर को 54 रन तक ले गए.तीसरे नंबर पर बल्लेबाज़ी करने उतरे रैना ने 31 गेंदों में पाँच चौकों की मदद से 41 रन बनाए. उन्हें अजंता मेंडिस की गेंद पर रंगना हेरात ने कैच किया.अजिंक्य रहाणे खाता खोले बिना आउट हुए जबकि विराट कोहली ने नौ गेंदों में एक चौके और एक छक्के की मदद से 17 रन बनाए.युवराज 28 गेंदों में दो चौकों और दो छक्कों के सहारे 33 रन बनाकर छठे विकेट के रूप में आउट हुए.



टी-20 की झलकियांरवीन्द्र जड़ेजा ने 12 और स्टुअर्ट बिन्नी ने 14 रन बनाए. रविचंद्रन अश्विन ने 12 गेंदों में दो चौकों और एक छ्क्के के सहारे टीम को जीत के क़रीब पहुँचाया.लेकिन लसित मलिंगा ने अंतिम ओवर में तीन विकेट चटकाकर भारत की उम्मीदों पर पानी फेर दिया.श्रीलंका की तरफ़ मलिंगा ने अपने कोटे के ओवरों में 30 रन देकर चार विकेट लिए. नुवान कुलशेखरा ने दो, सचित्र सेनानायके, मेंडिस और हेरात ने एक-एक विकेट लिया.इससे पहले भारत ने टॉस जीतकर श्रीलंका को पहले बल्लेबाज़ी के लिए आमंत्रित किया. श्रीलंका की तरफ से माहेला जयवर्द्धने ने 30 और दिनेश चांडीमल ने 29 रन बनाए.ओपनर कुशाल परेरा ने 21, कुलशेखरा ने नाबाद 21 और तिसारा परेरा ने नाबाद 18 रन बनाए.भारत की तरफ से ऑफ स्पिनर रविचंद्रन अश्विन ने चार ओवर में 22 रन देकर तीन विकेट लिए.टीम इंडिया अपना अगला अभ्यास मैच बुधवार को इंग्लैंड के साथ खेलेगी जबकि ट्वेंटी-20 विश्व कप में उसका पहला मुक़ाबला 21 मार्च को पाकिस्तान के साथ होगा.(बीबीसी हिन्दी के 



एंड्रॉएड ऐप के लिए आप 



यहां क्लिक कर सकते हैं. आप हमें 



फ़ेसबुक और 



ट्विटर पर फ़ॉलो भी कर सकते हैं.)